
RAPORT

asupra proiectului de Lege pentru aprobarea Ordonanţei de urgenţă a Guvernului nr.33/2001 privind unele măsuri referitoare la salarizarea funcţionarilor publici şi a altor categorii de personal din sectorul bugetar, precum şi a personalului din organele autorităţii judecătoreşti

În urma examinării proiectului de Lege pentru aprobarea Ordonanţei de urgenţă a Guvernului nr.33/2001 privind unele măsuri referitoare la salarizarea funcţionarilor publici şi a altor categorii de personal din sectorul bugetar, precum şi a personalului din organele autorităţii judecătoreşti, în şedinţa din 14 martie 2001, Comisia pentru muncă şi protecţie socială propune ca acesta să fie supus spre dezbatere şi adoptare cu următoarele amendamente:
Nr. crt.
Articolul

(textul iniţial)
Amendamentul propus

(autorul)

Text adoptat de comisie
Motivarea

0
1
2
3

1
Articol unic. – Se aprobă Ordonanţa de urgenţă a Guvernului nr.33/2001 privind unele măsuri referitoare la salarizarea funcţionarilor publici şi a altor categorii de personal din sectorul bugetar, precum şi a personalului din organele autorităţii judecătoreşti.


Se propune completarea textului la final, cu sintagma “cu următoarea modificare”.

Autor: d-na deputat Smaranda Dobrescu
Întrucât se propune modificarea unui text din ordonanţă.

2
3

2
Art.III – (3) Pe perioada suspendării aplicării prevederilor legale menţionate la alin.(1) şi alin.(2), redevin aplicabile dispoziţiile legale în materie existente la data intrării în vigoare a Legii nr.188/1999 privind Statutul funcţionarilor publici, cu modificările şi completările ulterioare, a Ordonanţei Guvernului nr.83/2000 pentru modificarea şi completarea Legii nr.50/1996 privind salarizarea şi alte drepturi ale personalului din organele autorităţii judecătoreşti, precum şi a Ordonanţei de urgenţă a Guvernului nr.237/2000 pentru modificarea şi completarea Legii nr.21/1999 pentru prevenirea şi sancţionarea spălării banilor.


Se propune reformularea textului alin. (3) după cum urmează:

“(3) Pe perioada suspendării aplicării prevederilor legale menţionate la alin.(1) şi alin.(2), redevin aplicabile dispoziţiile legale în materie existente la data intrării în vigoare a Legii nr.188/1999, a Ordonanţei Guvernului nr.83/2000, precum şi a Ordonanţei de urgenţă a Guvernului nr.237/2000.”

Autor: d-na deputat Smaranda Dobrescu
Pentru respectarea normelor de tehnică legislativă.

În cursul dezbaterii în comisie, următoarele amendamente nu au fost acceptate:

Nr. crt.
Articolul

(textul iniţial)
Amendamentul propus şi autorul acestuia
Motivare

0
1
2
3

1
Art.I. – Ordonanţa de urgenţă a Guvernului nr.245/2000 privind stabilirea sistemului unitar de salarizare a funcţionarilor publici, publicată în Monitorul Oficial al României, Partea I, nr.640 din 8 decembrie 2000 şi Ordonanţa de urgenţă a Guvernului nr.257/2000 pentru modificarea şi completarea Ordonanţei Guvernului nr.65/1998 privind salarizarea diplomaţilor, publicată în Monitorul Oficial al României, Partea I, nr.649 din 12 decembrie 2000, se abrogă.


Domnul deputat Gheorghe Barbu propune eliminarea textului.
Argumente pentru susţinere:

Este necesară formarea unui corp profesionist şi motivat de funcţionari publici precum şi a diplomaţilor.

Argumente pentru respingere:

Întrucât aplicarea Ordonanţelor de urgenţă ale Guvernului nr.245/2000 şi nr.257/2000 ar conduce la creşterea substanţială a nivelurilor de salarizare pentru categoriile de personal vizate, ceea ce ar determina un decalaj semnificativ între salariile diplomaţilor şi ale funcţionarilor publici, şi cele ale celorlalte categorii de personal din sectorul bugetar, în condiţiile unor resurse bugetare limitate.








2
Art.III. – (1) Aplicarea prevederilor art.32 alin.(2) referitoare la cuantumul sporului cu care se plătesc orele lucrate peste durata normală a timpului de lucru, ale art.33 alin.(2) referitoare la acordarea primei cu ocazia plecării în concediul de odihnă şi ale art.82 alin.(2) teza II referitoare la cuantumul indemnizaţiei de delegare, din Legea nr.188/1999 privind Statutul funcţionarilor publici, publicată în Monitorul Oficial al României, Partea I, nr.600 din 8 decembrie 1999, cu modificările şi completările ulterioare, se suspendă până la data de 1 ianuarie 2002.

(2) De asemenea, se suspendă până la data de 1 ianuarie 2002 aplicarea prevederilor art.411 alin.(1) care cuprind dispoziţii referitoare la acordarea primei pentru concediul de odihnă şi ale art.45 alin.(1) referitoare la cuantumul sporului cu care se plătesc orele lucrate peste durata normală a timpului de muncă, din Legea nr.50/1996 privind salarizarea şi alte drepturi ale personalului din organele autorităţii judecătoreşti, republicată în Monitorul Oficial al României, Partea I, nr.563 din 18 noiembrie 1999, modificată şi completată prin Ordonanţa Guvernului nr.83/2000 publicată în Monitorul Oficial al României, Partea I, nr.425 din 1 septembrie 2000, precum şi aplicarea prevederilor art.IV referitoare la acordarea primei cu ocazia plecării în concediul de odihnă, din Ordonanţa de urgenţă a Guvernului nr.237/2000 pentru modificarea şi completarea Legii nr.21/1999 pentru prevenirea şi sancţionarea spălării banilor, publicată în Monitorul Oficial al României, partea I, nr.614 din 29 noiembrie 2000.

(3) Pe perioada suspendării aplicării prevederilor legale menţionate la alin.(1) şi alin.(2), redevin aplicabile dispoziţiile legale în materie existente la data intrării în vigoare a Legii nr.188/1999 privind Statutul funcţionarilor publici, cu modificările şi completările ulterioare, a Ordonanţei Guvernului nr.83/2000 pentru modificarea şi completarea Legii nr.50/1996 privind salarizarea şi alte drepturi ale personalului din organele autorităţii judecătoreşti, precum şi a Ordonanţei de urgenţă a Guvernului nr.237/2000 pentru modificarea şi completarea Legii nr.21/1999 pentru prevenirea şi sancţionarea spălării banilor.
Doamna deputat Paula Ivănescu propune eliminarea textului.
Argumente pentru susţinere:

Se suspendă drepturi câştigate şi care în toate societăţile cu capital de stat fac obiectul contractelor colective de muncă. Se doreşte limitarea drepturilor de muncă obţinute de mişcarea sindicală.

Argumente pentru respingere:

Întrucât aplicarea prevederilor speciale referitoare la plata orelor lucrate peste durata normală a timpului de lucru, la acordarea primei cu ocazia plecării în concediu de odihnă şi la indemnizaţia de delegare cuprinse în Legea nr.188/1999, în Ordonanţa de urgenţă a Guvernului nr.83/2000 şi în Ordonanţa de urgenţă a Guvernului nr.237/2000 ar conduce la influenţe semnificative asupra bugetului de stat.

